Kommissionens forordning (EF) nr. 1235/2000
af 14. juni 2000
om ændring af forordning (EF) nr. 2714/1999 om overgangsbestemmelser for forvaltning og kontrol af direkte betalinger for markafgrøder og oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), senest ændret ved forordning (EF) nr. 2704/1999(2), særlig artikel 12,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(3), særlig artikel 50,
under henvisning til Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger(4), senest ændret ved forordning (EF) nr. 1036/1999(5), særlig artikel 12, litra h), og
ud fra følgende betragtninger:
(1) Som led i Agenda 2000 er ordningerne med direkte betalinger i sektorerne for markafgrøder og oksekød blevet ændret og findes nu i henholdsvis Rådets forordning (EF) nr. 1251/1999 og (EF) nr. 1254/1999.
(2) Med vedtagelsen af Kommissionens forordning (EF) nr. 2714/1999 af 20. december 1999 om overgangsbestemmelser for forvaltning og kontrol af direkte betalinger for markafgrøder og oksekød(6) blev der truffet foranstaltninger med henblik på anvendelse af det integrerede forvaltnings- og kontrolsystem på de nævnte ordninger, indtil Rådet træffer afgørelse om ændring af forordning (EØF) nr. 3508/92, som foreslået af Kommissionen.
(3) Da der er indtrådt forsinkelser med hensyn til Rådets afgørelse om ændring af forordning (EØF) nr. 3508/92, er det blevet nødvendigt at forlænge gyldigheden af forordning (EF) nr. 2714/1999.
(4) De i denne forordning fastsatte foranstaltninger er i overensstemmelse med udtalelser fra de relevante komitéer -
UDSTEDT FØLGENDE FORORDNING:
Artikel 1
Artikel 3, stk. 2, i forordning (EF) nr. 2714/1999 affattes således:"Den anvendes fra 1. januar til 31. december 2000".
Artikel 2
Denne forordning træder i kraft på tredjedagen efter offentliggørelsen i De Europæiske Fællsskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. juni 2000.